CELEX: 32022D1189
Language: ro
Date: 2022-07-08 00:00:00
Title: Decizia de punere în aplicare (UE) 2022/1189 a Comisiei din 8 iulie 2022 privind anumite măsuri de urgență vizând pesta porcină africană din Germania [notificată cu numărul C(2022) 4962] (Numai textul în limba germană este autentic) (Text cu relevanță pentru SEE)

11.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 184/66
               
            
         DECIZIA DE PUNERE ÎN APLICARE (UE) 2022/1189 A COMISIEI
         din 8 iulie 2022
         privind anumite măsuri de urgență vizând pesta porcină africană din Germania
         
            
               [notificată cu numărul C(2022) 4962]
            
         
         (Numai textul în limba germană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 259 alineatul (2),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează populații de porcine deținute și sălbatice și care poate avea un impact puternic asupra populațiilor de animale în cauză și asupra rentabilității creșterii porcinelor, cauzând perturbări ale circulației transporturilor acestor animale și a produselor provenite de la ele în interiorul Uniunii, precum și ale exporturilor către țări terțe.
                  
               
                     (2)
                  
                  
                     În cazul apariției unui focar de pestă porcină africană la porcine deținute, există un risc grav de răspândire a bolii respective la alte unități de porcine deținute.
                  
               
                     (3)
                  
                  
                     Regulamentul delegat 2020/687 (2) completează normele privind controlul bolilor listate menționate la articolul 9 alineatul (1) literele (a), (b) și (c) din Regulamentul (UE) 2016/429 și definite ca boli de categoria A, B și C în Regulamentul de punere în aplicare (UE) 2018/1882 al Comisiei (3). În particular, articolele 21 și 22 din Regulamentul delegat (UE) 2020/687 prevăd stabilirea unei zone de restricții în cazul apariției unui focar de boală de categoria A, inclusiv de pestă porcină africană, precum și aplicarea anumitor măsuri în zona respectivă. În plus, articolul 21 alineatul (1) din respectivul regulament delegat prevede că zona de restricții trebuie să cuprindă o zonă de protecție, o zonă de supraveghere și, dacă este necesar, alte zone de restricții în jurul sau adiacent zonelor de protecție și de supraveghere.
                  
               
                     (4)
                  
                  
                     Regulamentul de punere în aplicare (UE) 2021/605 al Comisiei (4) stabilește măsuri speciale de combatere a pestei porcine africane. În particular, articolul 3 litera (a) din respectivul regulament de punere în aplicare prevede stabilirea unei zone de restricții în cazul apariției unui focar de pestă porcină africană la porcine deținute, în conformitate cu articolul 21 alineatul (1) din Regulamentul delegat (UE) 2020/687.
                  
               
                     (5)
                  
                  
                     Germania a informat Comisia cu privire la situația actuală a pestei porcine africane pe teritoriul ei, ca urmare a apariției unui focar al acestei boli la porcine deținute din landul Saxonia Inferioară, confirmat la 1 iulie 2022, și, în conformitate cu Regulamentul delegat (UE) 2020/687 și cu Regulamentul de punere în aplicare (UE) 2021/605, a stabilit o zonă de restricții care cuprinde zone de protecție și de supraveghere în care se aplică măsurile generale de control al bolilor, prevăzute în Regulamentul delegat (UE) 2020/687, pentru a preveni răspândirea suplimentară a bolii respective.
                  
               
                     (6)
                  
                  
                     Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesar să se identifice rapid la nivelul Uniunii zona de restricții vizând pesta porcină africană, care cuprinde zone de protecție și de supraveghere, în Germania, în colaborare cu statul membru respectiv.
                  
               
                     (7)
                  
                  
                     În consecință, este necesar ca în anexa la prezenta decizie să fie stabilite zonele identificate ca zone de protecție și de supraveghere în Germania, precum și durata regionalizării respective.
                  
               
                     (8)
                  
                  
                     Având în vedere caracterul urgent al situației epidemiologice din Uniune în ceea ce privește răspândirea pestei porcine africane, este important ca măsurile prevăzute în prezenta decizie de punere în aplicare să se aplice cât mai curând posibil.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Germania se asigură că:
            
                        (a)
                     
                     
                        o zonă de restricții, care cuprinde o zonă de protecție și o zonă de supraveghere, se stabilește imediat de către autoritatea competentă a statului membru respectiv, în conformitate cu articolul 21 alineatul (1) din Regulamentul delegat (UE) 2020/687 și în condițiile prevăzute la articolul respectiv;
                     
                  
                        (b)
                     
                     
                        zonele de protecție și de supraveghere menționate la litera (a) cuprind cel puțin zonele menționate în anexa la prezenta decizie de punere în aplicare.
                     
                  
         
            Articolul 2
            Prezenta decizie se aplică până la 14 octombrie 2022.
         
         
            Articolul 3
            Prezenta decizie se adresează Republicii Federale Germania.
         
         
            Adoptată la Bruxelles, 8 iulie 2022.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
         
            (3)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (4)  Regulamentul de punere în aplicare (UE) 2021/605 al Comisiei din 7 aprilie 2021 de stabilire a măsurilor speciale de combatere a pestei porcine africane (JO L 129, 15.4.2021, p. 1).
      
      
         
            ANEXĂ
            
                        Zonele stabilite ca zonă de restricții în Germania, astfel cum se menționează la articolul 1
                     
                     
                        Data până la care se aplică
                     
                  
                        
                           Zonă de protecție:
                        
                           Landkreis Emsland:
                        
                        Zona părților din Landkreis Emsland cuprinse într-un cerc cu raza de trei kilometri, cu centrul la intersecția coordonatelor N52.367868 și E7.293016 în sistemul WGS84
                     
                     
                        14.10.2022
                     
                  
                        
                           Zonă de supraveghere:
                        
                           Landkreis Emsland:
                        
                        Zona părților din Landkreis Emsland care se extind dincolo de zona descrisă în zona de protecție și cuprinse într-un cerc cu raza de zece kilometri, cu centrul la intersecția coordonatelor N52.367868 și E7.293016 în sistemul WGS84
                        
                           Landkreis Grafschaft-Bentheim:
                        
                        Zona părților din Landkreis Grafschaft Bentheim care se extind dincolo de zona descrisă în zona de protecție și cuprinse într-un cerc cu raza de zece kilometri, cu centrul la intersecția coordonatelor N52.367868 și E7.293016 în sistemul WGS84